**UGOVOR O KUPOPRODAJI ELEKTRONSKIH FISKALNIH UREĐAJA**

BR. \_\_\_\_\_\_\_\_\_\_\_\_

Zaključen dana \_\_\_\_\_\_\_\_\_\_\_\_\_\_\_ u Beogradu, između:

**1.**

|  |  |
| --- | --- |
| Privredno društvo | **Maxel d.o.o.** |
| Adresa, poštanski broj i mesto | **Jablanička 51/18, 11030 Beograd sedište/ Jovana Rajića 5C , 11118 Beograd** |
| Vlasnik/Direktor | **Zoran Mladenović** |
| Matični broj | **06209572** |
| PIB | **101031334** |
| Tekući račun | **325-9500500003201-02** |

(U daljem tekstu **Prodavac**)

**2.**

|  |  |
| --- | --- |
| Privredno društvo |  |
| Adresa, poštanski broj i mesto |  |
| Vlasnik/Direktor |  |
| Matični broj |  |
| PIB |  |
| Tekući račun |  |

(u daljem tekstu **Kupac**)

**Član 1**

Predmet ovog ugovora je kupoprodaja elektronskih fiskalnih uređaja (u daljem tekstu **EFU**) dobavljača INT RASTER DOO (u daljem tekstu **Dobavljač**).

**Član 2**

Tipovi i količine EFU koji su predmet ovog ugovora:

|  |  |
| --- | --- |
| **Tip uređaja** | **Količina** |
| Fiskalna kasa DP-25 MX sa LPFR-om |  |
| Fiskalna kasa DP-150-MX sa LPFR-om |  |
| Fiskalna kasa WP-50 MX sa LPFR-om |  |
| Fiskalni štampač FP-700 MX sa LPFR-om |  |

**Član 3**

Kupac će Prodavcu EFU iz člana 2 ovog Ugovora platiti na način definisan predračunom br. \_\_\_\_\_\_\_\_\_\_\_\_, koji je sastavni deo ovog Ugovora.

**Član 4**

U slučaju da Kupac uplati avans i odustane od kupovine EFU iz člana 2 ovog Ugovora, ili ne izvrši otplatu ukupne ugovorene vrednosti, Prodavac ima pravo zadržati uplaćeni avans na ime troškova planiranja i organizacije proizvodnje.

**Član 5**

Ukoliko Kupac ne izvrši otplatu ukupne ugovorene vrednosti u roku definisanom predračunom, zaračunava se zakonska zatezna kamata na iznos zaduženja.

**Član 6**

Kao garanciju plaćanja za EFU iz člana 2 ovog Ugovora, Kupac je dužan da najkasnije u roku od 2 (dva) dana od dana zaključenja ovog Ugovora, Prodavcu preda dve registrovane blanko, sopstvene menice, bez protesta, po viđenju, potpisane i overene, sa meničnim ovlašćenjem, kojim Kupac ovlašćuje Prodavca da može da menicu aktivira, u slučaju kašnjenja Kupca u plaćanju, saglasno rokovima definisanim predračunom iz člana 3 ovog Ugovora, uz prethodnu najavu Kupcu aktiviranja menice.

**Član 7**

Rok isporuke EFU iz člana 2 ovog Ugovora je definisan predračunom iz člana 3 ovog Ugovora.

**Član 8**

Isporuka EFU iz člana 2 ovog Ugovora je na paritetu Fco Prodavac.

Instalaciju EFU vrši Ovlašćeni servis sa kojim Kupac mora da ima zaključen Ugovor o servisiranju.

**Član 9**

Garantni rok za EFU iz člana 2 ovog Ugovora je 24 (dvadeset četiri) meseca, pod uslovima pravilnog rukovanja, u skladu sa korisničkim uputstvom.

**Član 10**

Ugovorne strane se oslobađaju odgovornosti za neispunjavanje ili neodgovarajuće ispunjavanje obaveza prema ovom Ugovoru u slučaju nastanka okolnosti više sile koju nijedna od ugovornih strana nije bila u stanju da predvidi, spreči ili otkloni razumnim merama, a koja je uticala na ispunjavanje obaveza ugovornih strana prema ovom Ugovoru.

U višu silu se svrstavaju događaji na koje ugovorne strane ne mogu da utiču i za čiji nastanak nisu odgovorne, uključujući prirodne događaje (zemljotres, poplave i druge prirodne nepogode i katastrofe), ratove, ratna dejstva, požare, odluke i naredbe organa državne vlasti, ali se ne ograničavaju samo na njih.

**Član 11**

Ugovorne strane mogu ugovor raskinuti sporazumno, saglasnošću volja.

**Član 12**

U slučaju povrede i nepoštovanja odredbi ovog Ugovora, kao i neizvršenja obaveza u skladu sa Ugovorom po isteku naknadno datog primerenog roka, svaka ugovorna strana može raskinuti Ugovor jednostrano.

Ugovorna strana koja raskine Ugovor zadržava pravo na naknadu prouzrokovane štete.

**Član 13**

Ukoliko dođe do bitnijih promena pravno-ekonomskih okolnosti Prodavac i Kupac zadržavaju pravo izmena i dopuna ovog Ugovora, što bi regulisali posebnim aneksima.

**Član 14**

Za sve što nije regulisano ovim Ugovorom primenjivaće se Zakon o obligacionim odnosima i druga zakonska regulativa koja definiše ovu oblast.

**Član 15**

Međusobna sporna pitanja ugovorne strane će nastojati da reše sporazumno, a u slučaju nemogućnosti postizanja sporazuma, ugovaraju nadležnost Privrednog suda u Beogradu.

**Član 16**

Ovaj Ugovor sačinjen je u 2 (dva) istovetna primerka od kojih svaka strana zadržava po 1 (jedan).

|  |  |  |
| --- | --- | --- |
| **Prodavac** |  | **Kupac** |
|  |  |  |
| **M.P.** |  | **M.P.** |